সাত সকালে আজ দুঃখ সব বৃষ্টি হয়ে পৃথিবী ডুবিয়ে নিয়ে যায় যখন, তখন আমি স্যুট পরে দড়ি গলায় বান্ধার চেষ্টা করি সভ্য হওয়ার জন্যে। সরকারপ্রধান এর সাথে দেখা করতে গিয়ে আবিষ্কার করি, তিনি এক মোটামুটি সুন্দরী নারীকে বিবাহ করেছেন, যিনি কি না সক্কালে ৫০০ কিলোমিটার দূর থেকে উড়ে এসেছেন।    আমরা, মানে - ব্যানানা নামের তরুণী এবং অন্যেরা প্রধান এর অনুপস্থিতিতে প্রধান-পত্নীর সাথে ফুল সাজাই আর বিস্কুট-চা খাই। ( মানুষ এর নাম ব্যানানা হয় - ব্যাপারটা শোনার পর দম-ফাটানো হাসি আসলেও হাসতে পারি না কারণ, আমার পেটে তখন ইন্দুরের বাচ্চারা বুক-ডন দিতে থাকে )    মন খারাপ করা সন্ধ্যায় আকাশ এর দুঃখ থামেনা। একটা অদ্ভুত এসএমএস আসে, মানে বুঝতে গ্রীক ভাষার ডিকশনারি খুলি ।  একটা বৃত্তে ঘুরপাক খাই।  বৃত্তের পরিধিটা কমে আসে - না বাড়ে - বুঝি না ।